laion/Wikipedia-Exotic huggingface dataset:
יונס אוקרלונד

האנס אונו יונס אוקרלונד (בשוודית: Hans Uno Jonas Åkerlund; נולד ב-10 בנובמבר 1965) הוא במאי קולנוע, תסריטאי, במאי וידאו קליפים ומתופף שוודי. הקליפ שלו לשיר של מדונה "Ray of Light" זכה בפרס גראמי בקטגוריית "הקליפ הקצר הטוב ביותר" וחמישה פרסי הווידאו קליפים של MTV, כולל "קליפ השנה". בשנת 2008 הוא זכה בפרס גראמי נוסף, הפעם עבור "הקליפ הארוך הטוב ביותר" על עבודה נוספת עם מדונה – בימוי DVD של "The Confessions Tour". ב-2014 הוא זכה שוב בפרס הגראמי הזה (שמו שונה ל"קליפ המוזיקלי הטוב ביותר"), הפעם על "Live Kisses", סרט הופעה של פול מקרטני. יונס אוקרלונד, דייוויד מאלט ובוב סמיטון הם הבמאים היחידים שזכו בפרס זה פעמיים וחלקו את השיא של מרבית הזכיות בקטגוריה זו. אוקרלונד זכה בפרסים נוספים במהלך הקריירה שלו. אוקרלונד היה חבר לזמן קצר בלהקת הבלאק מטאל השוודית באת'ורי בין השנים 1983 ל-1984, לפני שהקריירה שלה זכתה להצלחה בין-לאומית. הוא גם ביים את הקליפ הראשון של קנדלמאס "Bewitched". הוא זכה להצלחה ראשונה כבמאי הראשי של להקת הפופ רוק השוודית רוקסט. ב-1997 הוא ביים את הקליפ עטור השבחים ל-"Smack My Bitch Up" של הפרודיג'י, שעורר מחלוקת בשל תיאור השימוש בסמים פסיכואקטיביים, אלימות ועירום. ב-1998 הוא עבד עם מדונה על הקליפ לשיר "Ray of Light", ומאז עבד עם אמנים כמו ביונסה, מטאליקה, כריסטינה אגילרה, U2, בלינק-182, פינק, רמשטיין, בריטני ספירס וליידי גאגא. הוא ביים את הקליפ ל-"Try, Try, Try" של הסמאשינג פאמפקינס. בהמשך לכך, היה אחראי על הקליפים לאלבום Room Service של רוקסט, כמו גם הוציא את סרט הביכורים שלו "ימים מכורים", משנת 2002. אוקרלונד ביים מספר פרסומות לטלוויזיה עבור חברות כמו דל. הוא משתף פעולה ותיק של מדונה, לאחר שעבד על קליפים כמו "Music", "American Life" (שנגנז בשל התוכן הגרפי שלו ומלחמת עיראק) ו-"Jump". הוא גם ביים סרט תיעודי בשם "אני הולכת לספר לכם סוד" על מדונה וספיישל טלוויזיוני בשם The Confessions Tour: Live from London. סרטו השני של אוקרלונד, "דירות קטנות" (2012), הופץ ישירות בפורמטים של DVD. בשנת 2019 ביים את הקליפ עבור "God Control" מאת מדונה, כחלק מאלבום האולפן הארבעה-עשר שלה, Madame X (2019). אתר האינטרנט הרשמי של יונס אוקרלונד (באנגלית) מדיה וקבצים בנושא יונס אוקרלונד בוויקישיתוף יונס אוקרלונד, ברשת החברתית אקס (טוויטר) יונס אוקרלונד, ברשת החברתית אינסטגרם יונס אוקרלונד, במסד הנתונים הקולנועיים IMDb (באנגלית) יונס אוקרלונד, באתר AllMovie (באנגלית) יונס אוקרלונד, באתר Rotten Tomatoes (באנגלית) יונס אוקרלונד, במסד הנתונים הקולנועיים KinoPoisk (ברוסית) יונס אוקרלונד, באתר סאונדקלאוד (באנגלית) יונס אוקרלונד, באתר Last.fm (באנגלית) יונס אוקרלונד, באתר AllMusic (באנגלית) יונס אוקרלונד, באתר MusicBrainz (באנגלית) יונס אוקרלונד, אמן באתר Encyclopedia Metallum (באנגלית) יונס אוקרלונד, באתר Discogs (באנגלית) יונס אוקרלונד, באתר Genius Jonas Åkerlund | Director, Editor, Writer, IMDb (באנגלית אמריקאית) Jonas Akerlund | Artist | GRAMMY.com, www.grammy.com Candlemass: Bewitched, נבדק ב-2023-10-20 The Prodigy: Smack My Bitch Up, 1997-12-07, נבדק ב-2023-10-20 Spun, 2003-02-07, נבדק ב-2023-10-20 Small Apartments, נבדק ב-2023-10-20 Madonna - God Control (Official Video), נבדק ב-2023-10-20
נווין טאן צ'ונג

נווין טאן צ'ונג (בווייטנאמית: Nguyễn Thành Chung; נולד ב-8 בספטמבר 1997 בין סון שבווייטנאם) הוא כדורגלן וייטנאמי המשחק בעמדת הבלם בקבוצת האנוי מליגת העל הווייטנאמית ובנבחרת וייטנאם. טאן צ'ונג גדל במחלקת הנוער של האנוי, ובשנת 2017 החל לשחק בקבוצה הבוגרת של המועדון במסגרת ליגת העל הוויינטאמית. ב-25 בדצמבר 2018 ערך טאן צ'ונג את הופעת הבכורה שלו בנבחרת וייטנאם, בתיקו 1-1 נגד נבחרת קוריאה הצפונית במשחק ידידות. הוא היה חלק מסגל נבחרת וייטנאם בטורניר גביע אסיה 2019, אך לא שיחק בטורניר. האנוי אליפות וייטנאם (4): 2016, 2018, 2019, 2022 הגביע הווייטנאמי (3): 2019, 2020, 2022 הסופר קאפ הווייטנאמי (2): 2019, 2020, 2021, 2023 נווין טאן צ'ונג, באתר Transfermarkt נווין טאן צ'ונג, באתר Soccerway נווין טאן צ'ונג, באתר FootballDatabase.eu Every AFC Asian Cup 2019 Squad Revealed - Final 23-man lists באתר Goal, ‏ 28 בדצמבר 2018 (באנגלית)
Free Your Mind

"Free Your Mind" הוא סינגל של להקת הבנות האמריקאית, אן ווג. השיר, שהוקלט בין דצמבר 1991 לינואר 1992, יצא ב-24 בספטמבר 1992 בהוצאת חברת התקליטים איסט וסט רקורדס. השיר מופיע כסינגל השלישי באלבום האולפן השני של הלהקה, Funky Divas (אנ'). השיר נכתב והופק על ידי פוסטר & מקלרוי (אנ'),‏ לאחר שקיבלו השראה מהשיר "Free Your Mind and Your Ass Will Follow" של פאנקאדליק (אנ').‏ רצועות הגיטרה והבס בוצעו על ידי הגיטריסט האמריקאי, ג'ינקס ג'ונס. המשפט הפותח של השיר "Prejudice, wrote a song about it. Like to hear it? Here it go!" מעובד משורה שנאמרה על ידי קלהון טאבס (דייוויד אלן גריר (אנ')) בסדרת הקומדיה האמריקאית In Living Color (אנ'). השיר הופיע בפסקול של הסרט האמריקאי, דרכו של הקאובוי (אנ'). גרסה חלופית של השיר מופיעה באלבום האוסף שיצא לכבוד אולימפיאדת ברצלונה (1992), Barcelona Gold (אנ').‏ ב-2017, השיר הופיע במקום ה-41 ברשימת 100 שירי להקות הבנות הגדולים של כל הזמנים של בילבורד. גרסת הכיסוי של הבנד לשיר יצאה ב-1996, כחלק מאלבום האולפן התשיעי של הלהקה, High on the Hog. להקת הרוק הגרמנית Sub7even הוציאה, בשיתוף פעולה עם אן ווג, גרסה מחודשת לשיר ב-2002, כחלק מהאלבום Free Your Mind. גרסה זו הגיעה בשיאה למקום ה-71 בגרמניה. גרסת הכיסוי של צמד ה-R&B היפני, דאבל (אנ'), יצאה ב-1995, כחלק מאלבום הרמיקס הראשון של הצמד, Crystal Planet. גרסת מאשאפ של השיר עם השיר "Stop! In the Name of Love" של הסופרימס, הופיעה בפרק השישי של העונה השנייה של Glee,‏ Never Been Kissed. הלהקה השוודית Slapdash הוציאה גרסת כיסוי לשיר ב-1996, כחלק מאלבום המוזיקה, Actual Reality. גרסה חלופית של אן ווג לשיר יצאה ב-2017, כחלק מהפסקול של תוכניות הטלוויזיה האמריקאיות, כתום זה השחור החדש ו-GLOW. להקת הבנות האמריקאית, Citizen Queen (אנ'), הוציאה גרסת כיסוי לשיר ב-2020. להקת הבנות הבריטית, ליטל מיקס, השתמשה בפזמון השיר כברידג' (אנ') של השיר "Woman Like Me", כחלק מסבב ההופעות השביעי שלהן, The Confetti Tour.‏ מידע על היצירה "Free Your Mind" באתר מיוזיק בריינז מידע על הסינגל "Free Your Mind" באתר מיוזיק בריינז מידע על היצירה "Free Your Mind" באתר Discogs סרטון השיר "Free Your Mind" באתר יוטיוב Copyrights Encyclopedia. Brown, G. (2004). Colorado Rocks!. Pruett Publishing Company. ISBN 0871089300. "100 Greatest Girl Group Songs of All Time: Critics' Picks". Billboard. ארכיון מ-2018-01-26. נבדק ב-11 ביולי 2017. {{cite web}}: (עזרה) "Free Your Mind - Citizen Queen [HRC LIVESTREAM PERFORMANCE]". YouTube. ארכיון מ-2023-05-21. נבדק ב-2023-10-20. "What songs did Little Mix sing on their 2019 tour? The 'LM5 Tour' set list revealed". Hits Radio (באנגלית). ארכיון מ-2019-10-19. נבדק ב-3 במאי 2022. {{cite web}}: (עזרה) "Here's every song on Little Mix's Confetti Tour setlist". Capital. ארכיון מ-2023-05-30. נבדק ב-3 במאי 2022. {{cite web}}: (עזרה)
טניסאיות נבחרת גביע הפדרציה של ישראל

רשימה של טניסאיות ישראליות, חברות נבחרת גביע הפדרציה של ישראל, שהשתתפו במשחק רשמי בגביע בילי ג'ין קינג. ישראל השתתפה במפעל, שנקרא בעבר "גביע הפדרציה", מאז 1972. גביע בילי ג'ין קינג איגוד הטניס בישראל
All for You (שיר של יירס אנד יירס)

"All for You" הוא סינגל של להקת הסינת'-פופ הבריטית יירס אנד יירס. השיר יצא ב-27 ביוני 2018 בהוצאת חברת התקליטים פולידור רקורדס. השיר מופיע כסינגל השלישי באלבום האולפן השני של יירס אנד יירס, Palo Santo.‏ השיר נכתב על ידי אולי אלכסנדר, מארק ראלף וגרג קורסטין, והופק על ידי גרג קורסטין. נכון לאוקטובר 2023, השיר הושמע למעלה מ-59 מיליון פעמים בספוטיפיי, ולמעלה מ-14 מיליון פעמים ביוטיוב. מידע על הסינגל "All for You" באתר מיוזיק בריינז מילות השיר "All for You" באתר Genius סרטון השיר "All for You" באתר יוטיוב מידע על השיר "All for You" באתר iTunes מידע על השיר "All for You" באתר ספוטיפיי "All for You - Single by Years & Years". Apple Music. ארכיון מ-2021-04-18. נבדק ב-18 באפריל 2021. {{cite web}}: (עזרה) "All For You - Single by Years & Years". Spotify. ארכיון מ-2021-04-20. נבדק ב-18 באפריל 2021. {{cite web}}: (עזרה) Years & Years - All For You, ארכיון מ-2023-06-02, נבדק ב-2023-10-20 Years & Years - All For You (Official Audio), ארכיון מ-2023-04-14, נבדק ב-2023-10-20 Years & Years - All For You (PSEN Televisual Exclusive), ארכיון מ-2023-04-14, נבדק ב-2023-10-20
האתיקה של קיר הברזל

האתיקה של קיר הברזל (רוסית: Этика железной стены) הוא מאמר עמדה, שכתב זאב ז'בוטינסקי, והופיע לראשונה ב-11 בנובמבר 1923 בברלין בעיתון הציוני בשפה הרוסית "ראזסווייט". זהו מאמר המשך למאמרו על קיר הברזל, אשר פורסם שבוע לפני כן, ב-4 בנובמבר. המאמר השני דן בשאלות המוסר של המדיניות אותה מציע המאמר הראשון. במקור נכתב ברוסית, ז'בוטיסנקי פרסם תרגום של המאמר ליידיש ב-1933. המאמר ממשיך את הרעיון אותו הציג זאב ז'בוטינסקי במאמרו הקודם, על קיר הברזל. מאמר זה דן בשאלות המוסר של התנועה הציונית בפרט וכן בקולוניזציה בכלל. הכותב מזכיר את תוכנית הלסינגפורס, שהוא עצמו היה בין מנסחיה וטוען שהיא שמה את זכויות המיעוטים בין סדרי העדיפויות והוא עצמו רואה חשיבות בשמירה על זכויות אלו. אבל עם זאת, הוא אינו מטיל ספק בכך שהאוכלוסייה הערבית של ארץ ישראל אינה מעוניינת בחיים משותפים עם היישוב העברי, בו המוסלמים יהיו המיעוט. ז'בוטינסקי מנמק זאת בכך שמיעוטים סובלים תחת שלטון של הרוב ומביא מספר דוגמאות. בראש ובראשונה, אפילו אם האמינו הערבים בחיים בצוותא, ביחסי שכנות טובה, עדיין נשארת השאלה הראשונה והעיקרית: האם הם רוצים ב׳שכנים׳, ואפילו טובים, בארץ שהם רואים כשייכת להם. שהרי נוכחותה של אומה אחת בארץ נוחה מזו של אומות רבות — את זאת הרי לא יעזו להכחיש אפילו בעלי הקול המהפנט ביותר בקרב המומחים שלנו ללחשים ולהשבעות. למה זה יסכים עם, המרוצה בהחלט מבדידותו, להכניס לארצו מרצונו מספר רב כל כך של שכנים טובים? ׳לא מדובשך ולא מעוקצך׳ - זו תהיה תשובתו הטבעית. בהמשך, המאמר טוען כי ויתורים ופשרות מצד היהודים כלפי הערבים דורשים קודם כל הכרה בזכויות היהודים להקים מדינה עברית. הוא מונה את הפשרות האפשרויות, כגון: ויתור על רוב יהודי, פיקוח ערבי על היקף העלייה, פרלמנט עם רוב ערבי, צירוף של פלשתינה לפדרציה ערבית, ואז פוסל את כולם כמנוגדות כלל לחזון הציוני. הפתרון שהוא מציע זהה למאמרו הקודם, הקמת "קיר ברזל", כלומר מציאות שתאלץ את הערבים לקבל את קיומה של מדינה עברית. המאמר ממשיך בדיון בשאלת המוסר של המדיניות שבאה לכפות על האוכלוסייה המקומית להפוך למיעוט וליישב את ארץ ישראל בכוח, למרת רוחם של הערבים החיים בה. הוא פוסל את תוכנית אוגנדה, מכיוון שהיא אינה יותר מוסרית מתוכנית יישוב של פלשתינה בשום דרך, כמו שיישוב של כל חבל ארץ אחר אינו יותר מוסרי מיישוב של פלשתינה. מכיוון שכל פיסת קרקע בעולם כבר משויכת לאומה כלשהי, אז עצם השאיפה של אומה חסרת קרקע להקים בית לאומי מנוגדת לאינטרס של אומה כלשהי. הוא מצביע על הבעייתיות של גישה מוסרית זו, שבאה לשמר את האינטרסים של בעלי הקרקע ולמנוע מחסרי הקרקע להגשים את השאיפות הלאומיות שלהם. המאמר מסיים במסקנה שלפיה הפקעת חבל ארץ שמהווה כחצי אחוז מכלל השטחים עליהם חיים ערבים היא מעשה של צדק, מכיוון שהיא מעניקה את אותו חבל הארץ לרשותם של אלו שאין להם ארץ כלל. ואם באופן טבעי העם הערבי אינו מעוניין לוותר על שטח זה, אז יש לאלץ אותו בכוח. האתיקה של קיר הברזל, מרכז מורשת מנחם בגין המוסריות של חומת הברזל, אתר מכון ז'בוטינסקי טקסט בעברית, מכון ז'בוטינסקי Этика железной стены (Жаботинский), המקור ברוסית באתר ויקיטקסט ארץ ישראל - א, אתר מכון ז'בוטינסקי
ירסון צ'אקון

ירסון רונאלדו צ'אקון רמירס (בספרדית: Yerson Ronaldo Chacón Ramírez; נולד ב-4 ביוני 2003 בסן קריסטובל שבוונצואלה) הוא כדורגלן ונצואלי המשחק בעמדת קשר הכנף בקבוצת דפורטיבו טאצ'ירה מליגת העל הוונצואלית ובנבחרת ונצואלה. צ'אקון גדל במחלקת הנוער של דפורטיבו טאצ'ירה. בשנת 2018 החל לשחק בקבוצה הבוגרת של המועדון במסגרת ליגת העל הוונצואלית. ב-28 בינואר 2022 ערך צ'אקון את הופעת הבכורה שלו בנבחרת ונצואלה, בניצחון 4-1 על נבחרת בוליביה במסגרת מוקדמות מונדיאל 2022. דפורטיבו טאצ'ירה אליפות ונצואלה (1): 2021 ירסון צ'אקון, באתר Transfermarkt ירסון צ'אקון, באתר Soccerway ירסון צ'אקון, באתר National Football Teams ירסון צ'אקון, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ירסון צ'אקון".
אנדרס גומס (כדורגלן)

קרלוס אנדרס גומס הינסטרוסה (בספרדית: Carlos Andrés Gómez Hinestroza; נולד ב-12 בספטמבר 2002 בקיבדו שבקולומביה) הוא כדורגלן קולומביאני המשחק בעמדת קשר הכנף בקבוצת ריאל סולט לייק מה-MLS. גומס גדל במחלקת הנוער של מיונאריוס. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הקולומביאנית, וערך במדיה 49 הופעות ליגה, בהן הבקיע תשעה שערים. ב-10 בינואר 2023 חתם גומס על חוזה לחמש שנים בריאל סולט לייק מה-MLS. מיונאריוס הגביע הקולומביאני (1): 2022 אנדרס גומס, באתר Transfermarkt אנדרס גומס, באתר Soccerway אנדרס גומס, באתר FootballDatabase.eu Real Salt Lake Acquire Colombian Winger Carlos Andrés Gómez From Millonarios FC באתר הרשמי של ריאל סולט לייק, 10 בינואר 2023 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרס גומס (כדורגלן)".
חי, דק וצ'פצ'ולה

חי, דק וצ'פצ'ולה הוא סרט מוזיקלי ישראלי לילדים, אשר הופץ ישירות לצפייה ב-DVD על ידי NMC יונייטד אנטרטיינמנט. הסרט בוים על ידי אלון אלוש ונכתב על ידי סמדר שיר, על פי רעיון של משה דץ, אשר שיחק בסרט לצד מיכל צפיר, מירב הרמל ועדי ביטי. הסרט צולם באולפני אוטופיה בפתח תקווה ואורכו כ-42 דקות. הסרט הופץ בדצמבר 2008, כאשר בנובמבר 2009 דץ וסמדר קיבלו אלבום פלטינה על מכירות של 40,000 עותקים שלו. בשנת 2015 עלתה בהפקת התיאטרון שלנו הצגת ילדים המבוססת על הסרט בשם "חי ודק", אשר בוימה ונכתבה על ידי רונן גולדפרב פלד. בשנת 2016 ההצגה הייתה מועמדת לפרס הבמה לילדים ונוער בקטגוריית הצגת השנה לגיל הרך, כאשר היא הפסידה להצגה "טובים השניים" בהפקת תיאטרון אורנה פורת לילדים ולנוער. הסרט עוקב אחר עדי, ילדתם הקטנה של משה ומיכל. לאחר ביקור אצל רופאת השיניים דוקטור שין, עדי קונה מברשת שיניים חדשה, שמתגלה כעצלנית, דבר שמונע ממנה לצחצח שיניים כמו שצריך. בעקבות כך, שלושה חיידקים בשם חי, דק וצ'פצ'ולה עושים לעדי חורים בשיניים. בזכות צחצוח שיניים נכון עדי מצליחה להציל את המצב. במהלך הסרט יש 11 שירים מקוריים שמבוצעים על ידי שחקניו. השירים נכתבו על ידי סמדר שיר, הולחנו על ידי משה דץ ועובדו על ידי גדי גולדמן. בואו בואו ונכיר מה כבר שבע מי תורן היום איך מצחצחים את השיניים מה מתחרז עם מברשת אני דוקטור שין כל מברשת מבקשת קיבלתי מדבקה דק וחי חי ודק על השן טיפסנו בואו בואו ניפרד באתר "את" נכתב על הסרט "ההפקה מושקעת, והתוצאה היא סרט צבעוני וקצבי במיוחד, אם כי לפעמים "מתאמץ" מדי ועמוס לעייפה. אבל הרעיון ליצור סרטון לילדים בנושא שיניים בהחלט מבורך ומהווה אלטרנטיבה מוצלחת לקריוס ובקטוס המוכרים". קריוס ובקטוס פלייליסט שירי הסרט, באתר יוטיוב חגית מהלא, ‏גיבורים חדשים, באתר גלובס, 25 בדצמבר 2008 קלטות חדשות לילדים: מריצ' רץ' ועד יובל המבולבל, באתר הארץ, 16 בינואר 2009 אילן שניג‏, חיידק וצ'פצ'ולה, באתר וואלה, 29 בדצמבר 2008 לאה אתגר, משה דץ וסמדר שיר מקבלים אלבום פלטינה מפנינה אדרי, באתר נוצץ, 3 בנובמבר 2009 עדי משחקת אותה, באתר ישראל היום, 5 בפברואר 2012 קובי פינקלר, הצגה חינוכית לילדים:'חי ודק', באתר ערוץ 7, 18 בספטמבר 2016 שקד קראוס, כשהיינו ילדים: הסלבס שהשתתפו בקלטות ילדים, באתר פרוגי, 27 ביולי 2021 חי, דק וצ'פצ'ולה, מועדון הווינX ועוד סרטי DVD לילדים, באתר את, 30 במרץ 2009
אירית ליליאן

אירית ליליאן (נולדה ב-1962) היא דיפלומטית ישראלית המשמשת כשגרירת ישראל בטורקיה. שימשה בעבר גם כשגרירת ישראל בבולגריה וכממונה על היחסים בשגרירות ישראל בקנברה. ליליאן נולדה ב-1962 ברחובות. שירתה בצה"ל כמפיקה ועורכת בגלי צה"ל. היא בעלת תואר ראשון בארכאולוגיה ואגיפטולוגיה מאוניברסיטת תל אביב ותואר שני בלימודי מזרח ומערב מהאוניברסיטה העברית בירושלים. היא נשואה ואם לשתיים. ליליאן הצטרפה למשרד החוץ ב-1986. היא שימשה כסגנית ראש שגרירות ישראל בסינגפור וכנספחת תרבות בשגרירות ישראל בפריז. לאחר מכן הייתה מנהלת חטיבת דרום אירופה במשרד החוץ במשך 10 שנים. ב-2007 מונתה לממונה על היחסים בשגרירות ישראל בקנברה לאחר שכהונתו של נפתלי תמיר קוצרה בעקבות התבטאות גזענית. ב-2015 מונתה לשגרירת ישראל בבולגריה, וכיהנה בתפקיד זה עד 2019. לאחר מכן הייתה הממונה על היחסים בשגרירות ישראל בטורקיה, החל מ-26 בינואר 2021 עד שמונתה לשגרירה ב-19 בספטמבר 2022. ליליאן הגישה את כתב האמנתה לנשיא טורקיה רג'פ טאיפ ארדואן ב-27 בדצמבר 2022, והיא האישה הראשונה בתפקיד זה. אירית ליליאן, ברשת החברתית אקס (טוויטר) סמדר פרי, "מבחינת טורקיה חמאס הייתה ונשארה מפלגה לגיטימית": ריאיון עם שגרירת ישראל החדשה באנקרה, באתר ynet, 9 באוקטובר 2022 אירית ליליאן, באתר שגרירות ישראל באנקרה (בטורקית) סמדר פרי, "מבחינת טורקיה חמאס הייתה ונשארה מפלגה לגיטימית": ריאיון עם שגרירת ישראל החדשה באנקרה, באתר ynet, 9 באוקטובר 2022 "Israeli Envoy Recalled for Racist Remarks". סיאול טיימס. רועי נחמיאס, אמירה גזענית קיצרה את כהונת השגריר באוסטרליה, באתר ynet, 31 באוקטובר 2006 איתמר אייכנר, לאחר נרמול היחסים: אושר מינוי השגרירה באנקרה - האישה הראשונה בתפקיד, באתר ynet, 19 בספטמבר 2022 איתמר אייכנר, שגרירת ישראל בטורקיה הגישה כתב אמנה לארדואן, "התקווה" התנגן בארמון, באתר ynet, 27 בדצמבר 2022
אריה פילץ

אריה פּילְץ (13 במאי 1908 - 21 ביוני 1992) היה קבלן בניין תל אביבי. נולד בעיר לודז' שבפולין. בשנת 1924, בהיותו בן 16, עלה לארץ ישראל, בעלייה בלתי חוקית ואת דרכו בארץ החל כפועל חקלאי בפרדסי פתח תקווה. את פועלו כאיש בנייה החל בשנת 1935, בהקמת בית בן שתי קומות ברחוב פרוג בתל אביב, כשרחוב דיזנגוף היה משטח חולות שומם. בימי מאורעות תרצ"ו בנה את הבית ברחוב הירקון שבו התגורר. כבעל בתי הקפה "הונגריה" ו"תרשיש", פתח בשנת 1938 בבית ברחוב הירקון את קפה "פילץ", שהפך למוקד בחיי העיר תל אביב והמדינה שבדרך, והביא גם תועלת מודיעינית רבה ל"הגנה" בשל האורחים הבריטים שבילו בו. כחבר פעיל ב"הגנה" מילא כמה תפקידים, בהם הממונה על הסליקים בכל צפון תל אביב. גם חדר המכונות של קפה "פילץ" שימש כמחסן נשק, ובדירתו, שבקומה השלישית, נאספו מפקדים לישיבות מטה. עם קום המדינה התגייס לצה"ל ונתמנה קצין סעד חטיבתי בדרגת סרן. הוא נטל חלק במבצע קדש, ובמלחמת ששת הימים גויס לשירות למרות גילו ומונה על איסוף השלל. ב-1954 היה מ"גיבורי" הפרשה שהייתה אחת העילות לתביעת הדיבה שהגיש עמוס בן-גוריון כנגד ארגון שורת המתנדבים. היה נשוי לפֶּסיה (נפטרה ב-1967). בנו היה הקבלן והיזם אברהם פילץ. ב-1946 פנה שוב לעיסוק האהוב עליו - הבנייה, כשהוא בונה אך ורק בעירו, תל אביב: החל בפסאז' הראשון בעיר - ברחוב אלנבי 95; פסאז' דיזנגוף (בפינת רחוב פרישמן) - שבו השתכן התיאטרון הקאמרי וכיום שוכן במקומו תיאטרון בית ליסין. בניין בנק עצמאות ברחוב מונטיפיורי. בית אל על - בניין המשרדים הגבוה הראשון בעיר, שתוכנן על ידי דב כרמי וזכה בפרס רוקח. פילץ בנה כמה מבנים נוספים אשר תוכננו על ידי כרמי אדריכלים (שנוהל על ידי רם כרמי מאוחר יותר). ארבעת מבני "בית הדר דפנה" בשדרות שאול המלך. התחנה המרכזית החדשה של תל אביב, שנועדה לשפר את השירות לציבור. הבנייה החלה ב-1967, ומומנה ממכירתן של שבע מאות וחמישים חנויות בתחנה העתידה לקום לאזרחים שונים, שקיוו למסחר פורח, בדומה לזה שהיה בתחנה המרכזית שפעלה באותה עת. עד לשנת 1976 נבנה שלד הבניין תוך משא ומתן עם תושבי הסביבה שטענו (כפי שאכן התברר לימים) כי התחנה המרכזית תוריד משמעותית את ערך דירותיהם. אלא שאז הופסקה הבנייה לפני סיומה כאשר רק שלד הבניין בנוי, בשל קשיים כלכליים של הקבלנים, ורק בשנות ה-90 הושלמה הבנייה על ידי חברת חפציבה. "דיזנגוף סנטר", שהוקם במקום צריפי שכונת "נורדיה". מבנה רב מידות זה זכה אף הוא בפרס רוקח. מגדל ישרוטל, שהקמתו על חורבות אולם גן רינה החלה ב-1962 והושלמה רק ב-1997. על פועלו כקבלן ויזם בתל אביב, שבנה מבנים משמעותיים בתולדותיה, זכה בשנת תשמ"ה-1985 בתואר יקיר תל אביב. עיר תחת גג, דבר, 27 באוגוסט 1969 תמר אבידר, "פילץ" חוזר לשפת-הים, מעריב, 22 באוקטובר 1982, המשך
שירי בורשטיין

שירי בורשטיין (נולדה ב-5 בדצמבר 1974) היא טניסאית עבר ישראלית. בורשטיין נולדה בחיפה והחלה לשחק טניס בגיל 8. היא ייצגה את ישראל בגביע הפד בשנים 1994 ו-1995, והגיעה לחמש תוצאות תיקו, בעיקר כשחקנית זוגות. בסיבוב ההופעות המקצועי הגיעה בורשטיין לדירוג היחידים הטובים ביותר מתוך 336, וזכתה בשני טורנירי ITF. היא זכתה בשישה תארים נוספים של ITF בזוגות, עם הדירוג הטוב ביותר של 186 בעולם. בורשטיין גם יצגה את נבחרת ישראל במסגרת גביע הפדרציה. בגיל 23, אחרי שהרגישה שאינה מצליחה לפרוץ ממקומה בדרוג העולמי, החליטה לפרוש ולעסוק באימון ועברה קורס מאמנים במכון וינגייט. בשנים האחרונות בורשטיין מנהלת קריירת אימון, במרכזי הטניס חיפה ורמת השרון וכן באקדמיה של איגוד הטניס שפעלה בעבר במכון וינגייט. בורנשטיין לוקחת חלק בפרויקט "אתנה" של איגוד הטניס לקידום טניסאיות צעירות. טניסאיות נבחרת גביע הפדרציה של ישראל "Key Statistics". fedcup.com. מגדלת את הדור הבא: היכרות עם המאמנת שירי בורשטיין, באתר איגוד הטניס שירי בורשטיין בהתאחדות הטניס הבינלאומית שירי בורשטיין בגביע בילי ג'ין קינג שירי בורשטיין, באתר ה-WTA שירי בורשטיין, באתר ה-ITF שירי בורשטיין, באתר גביע הפדרציה
מסאלה (שיר)

"מסאלה" (מוכר כ"קטורנה מסאלה") הוא סינגל של להקת אתניX וזהבה בן. את מילות השיר כתב זאב נחמה, והלחין אותו עם תמיר קליסקי. השיר נכלל באלבום מסאלה של הלהקה, שיצא בשנת 1991. קטורנה משמעותו מספרדית "כשתחזור" ומסאלה משמעותו בטורקית "משאלה". זאב נחמה תרגם את זה "כשיחזור המזל". לדברי נחמה מדובר ב"שיר אהבה בין האביר לבת הסולטן". החיבור בין אתניקס לזהבה בן נוצר בעקבות בעל מסעדה שקישר ביניהם בזמן צילומי קליפ לשיר "כמו האלים" במועדון המלך באילת. בן הקליטה את השיר בטייק אחד ומיקס השיר בוצע בידי עופר ניסים. במצעד השנתי תשנ"א (1991) של רשת ג' זכה השיר להצלחה רבה, ודורג במקום הרביעי. במצעד השבועי בתחנה הגיע למקום הראשון. אתניX זכתה בתואר "להקת השנה" במצעד זה. אתניקס וזהבה בן - קטורנה מסאלה, סרטון באתר יוטיוב (אורך: 3:48) נויה כוכבי, הצד האפל של "אתניקס", באתר הארץ, 25 ביוני 2010 מסאלה, באתר Discogs יא אללה: 30 שנה ל'קטורנה מסאלה', רז שכניק מראיין את זאב נחמה, 103fm, 4 במרץ 2021 מימה - אתניקס - קטורנה מסאלה, באתר www.mima.co.il גבי בר-חיים, "7 לילות", "אתניקס זאת הלהקה הכי מסטולית והכי מופרעת שהייתה בארץ, את זה אני אומר לך בוודאות", באתר ynet, 5 באוקטובר 2023 גבי בר-חיים, "7 לילות", "אתניקס זאת הלהקה הכי מסטולית והכי מופרעת שהייתה בארץ, את זה אני אומר לך בוודאות", באתר ynet, 27 ביולי 2024 קטורנה מסאלה – פזמונט, באתר pizmonet.co.il
APT Satellite Holdings

APT Satellite Holdings Limited - חברה שמספקת שירותי לוויין. החברה הוקמה בשנת 1992. היא רשומה בברמודה והמטה שלה נמצא בהונג קונג. החברה הוקמה כחברה בבעלות ממשלתית סינית שנשכרת בהבורסה לניירות ערך בהונג קונג. גם כיום רוב המניות נמצאות בבעלות מוסדות ממשלתיות של סין וחלק קטן בבעלות חברות מסינגפור ומוסדות אחרות. לווייני החברה מכסות שטחים באירופה, אסיה, אפריקה ואוסטרליה. נכון לשנת 2023 היא מספקת שירותים תוך שימוש ב-5 לוויינים. הלוויינים הראשונים נבנו בחברות מובילות בתחום. בהמשך החברות שילמו קנסות על הפערת תנאים של ממשלת ארצות הברית למכירת טכנולוגיות לסין. אתר האינטרנט הרשמי של APT Satellite Holdings (בסינית) אתר האינטרנט הרשמי של APT Satellite Holdings (באנגלית) נתוני לוויינים Warren Ferster, U.S. Satellite Component Maker Fined $8 Million for ITAR Violations, SpaceNews, ‏2013-09-05 (באנגלית אמריקאית)
MUOS

MUOS (ידוע גם כ-"Mobile User Objective System") הוא סדרת לווייני תקשורת שמופעלת על ידי צי ארצות הברית. מטרת מערכת לוויינים זו היא לספק תקשורת מוצפנת ואמינה ליחידות, כלי שיט ומטוסים. המערכת החליפה את לווייני מערכת UFO וכוללה חמישה לוויינים. המערכת מנוהלת מבסיס החיל בקליפורניה. פיתוח המערכת בוצע על ידי לוקהיד מרטין בהנחיית צוות של צי ארצות הברית. בשנת 2004 נחתם חוזה להקמת המערכת החדשה. המערך כולל בין היתר חמישה לוויינים וארבע תחנות קרקע. כל לוויין כולל ציוד שמתאים למערכות קיימות כדי לאפשר מעבר אמין למערכת חדשה ומערכות ייעודיות למערכת החדשה. המערכת החדשה מסוגלת להעביר קול, וידאו ונתונים במהירויות גבוהות. היא יכולה להעביר נתונים ממערכת טלפוניה ניידת עולמית ללקוחות באמינות ובטיחות. השיגור הראשון בוצע בשנת 2012. כל לווייני המערכת שוגרו לחלל על ידי משגר מדגם אטלס 5 מנמל החלל קייפ קנוורל. הם פועלים במסלול גאוסטציונרי. המערכת הוכרזה כמבצעית בשנת 2019. הלוויינים מתוכננים לפעול במשך 15 שנים. נכון לשנת 2023 המערכת כוללת 5 לוויינים כולל לוויין שנמצא במסלול אך בעתודה. משקל הלוויין הוא 6,740 ק"ג. המערכת כוללת לוויינים, טרמינלים לתקשורת ו-4 תחנות בקרה בקרקע באוסטרליה, איטליה, וירג'יניה והוואי. מדיה וקבצים בנושא MUOS בוויקישיתוף תיאור הלוויינים נתוני שיגורים, באתר Gunter's Space Page